الجبل هوا تضريس ارضى بيرتفع عن اللى حوله من الارض فى منطقه محدده, و بتتميز بقمم صخريه حاده و سفوح شديده الانحدار و فيها كمان قمم مرتفعه, الجبل بصوره عامه اكتر ارتفاع وحده من الهضبه, فيه اختلاف حولين تحديد الارتفاع اللازم للجبل لاعتباره جبل فالموسوعه البريطانيه بتستعمل ارتفاع 610 متر عن سطح الارض عشان تقول جبل على المرتفع. جبل افرست اعلى جبل فى العالم ارتفاعه (8848 متر), و اعلى جبل فى النظام الشمسى هوا جبل اوليمبوس مونس على كوكب المريخ ارتفاعه (21171 متر). فى قاموس اوكسفورد الانجليزى "الجبل: هوا عباره عن ارتفاع طبيعى عن سطح الارض بيرتفع اكتر او اقل من سطح البحر و بيحقق مستوى ارتفاع نسبى عن الارتفاعات المجاوره ليه". فى الولايات المتحده الامريكيه: مسطح ارتفاعه 500 قدم يسمى سهل. نقطه ارتفاعها من 501-999 قدم يسمى تل. نقطه اعلى من 1000 قدم او اكتر يسمى جبال. تعريف للمركز العالمى للرصد و الحفظ كامبريدج, المملكه المتحده: الجبل جبلا لو كان: ارتفاعه على قاعده بما لا يقل عن 2500 متر. ارتفاعه على قاعده بين 1500-2500 متر مع ميل اكبر من 2 درجه. ارتفاعه على قاعده بين 1000-1500 متر مع ميل اكبر من 5 درجات.